Bajram Begaj

Bajram Begaj (født 20. mars 1967) er en albansk politiker og tidligere offiser som fra 24. juli 2022 er Albanias president.

Biografi 
Begaj er født i Rrogozhinë i Albania og utdannet ved Det medisinske universitetet i Tirana hvor han har tatt doktorgrad i medisin. Han har vært ansatt i militæret i 31 år og var sjef for generalstaben fra juli 2020 til juni 2022.

Presidentvalget 2022 
Selv om Begaj er partipolitisk uavhengig ble han nominert av regjeringspartiet Albanias sosialistiske parti som dets presidentkandidat i presidentvalgets fjerde valgomgang. Han ble valgt av nasjonalforsamlingen 4. juni 2022 med 78 stemmer. 4 stemte imot, og 1 avholdende. 57 parlamentsmedlemmer fra opposisjonen boikottet valget fordi de mente det var uregelmessigheter i nominasjonsprosessen. Han ble tatt i ed som president 24. juli 2022.

Familie 

Begaj er gift med Armanda Begaj og paret har to sønner.

Referanser

Eksterne lenker 
 

Albanske presidenter